text: Vejle Nord mister S-kandidat
  21 april 2015 kl. 11.24
  Socialdemokratiet i Vejle Nordkredsen skal på jagt efter en ny folketingskandidat. Tommy P. Nielsen har nemlig valgt at trække sig med kort varsel. Det fortæller han på Facebook.
  Senest til september bliver der som bekendt folketingsvalg - og mange tror det bliver inden sommerferien. Derfor er det i sidste øjeblik, at Tommy P. Nielsen valgt at trække sig.
  Han har netop fået nyt job, og da han samtidig er alenefar med to børn, kan han ikke få kalenderen til at gå op, skriver han på Facebook:
  - I går aftes trak jeg mig som folketingskandidat for Socialdemokraterne.
  Ikke pga af politik, men af hensynet til mine børn. 
  Jeg er far og vil altid være far, og det kommer før det at være politiker. I de seneste måneder har mit familieliv været presset og mine unger har lidt under dette. Jeg har valgt, at være der 100 % i mine ungers liv og har tvillingerne i en 7/7 ordning -det forpligter. 
  Det kombineret med et nyt arbejde som Creativ manager hos Whiterock, en ny It-Start up ( hvor jeg skal bo/arbejde i København hver anden uge ). 
  Gør at jeg bliver nødt til at trække mit kandidatur som folketingskandidat i Vejle Nord Kredsen tilbage.
  